Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: vagy mesterképzési szakok, illetve a felsőoktatásról szóló 1993. évi LXXX. törvény szerinti
Paragraph Index: 1090

c) A szakképzettség gyakorlásához szükséges személyes adottságok és készségek: – a régészet iránti magas fokú motiváció és elkötelezettség, mély felelősségérzet a kulturális örökség védelme iránt, – a régészettel kapcsolatos tudományos problémák felismerésének és alkotó kezelésének képessége, – megfelelő szintű nyelvtudás a hazai és nemzetközi szakirodalom feldolgozásához, – múzeumi gyűjtemények kezelésének és gyarapításának képessége, – ásatás és más régészeti terepmunka önálló irányításának képessége, – saját tevékenység kritikus értékelésének képessége, valamint értékek kialakítására és megtartására törekvő céltudatos magatartás.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes